Keutamaan Puasa Enam Hari dibulan Syawal 


[ i-.-j i djjjL ) 


D isusun Oleh: 

Hafiz Firdaus Abdullah 


M urajaah : 

Eko Haryanto Abu Ziyad 


Jl d I ^ 


IaUpJ 

4)1 JLp JaaU- 

! jA 


Maktab Dakwah Dan Bimbingan Jaliyat Rabwah 


(jiaLjpl S^jpb oLJL>JI Sjr.i i U 


1429 - 2008 

islamhouse^ 


Keutamaan Puasa Enam Hari dibulan Syawal 

Selain puasa wajib pada bulan Ramadhan, syari'at Islam juga 
membuka peluang kepada Barangsiapa yang ingin berpuasa di luar 
bulan Ramadhan. Ia disebut sebagai puasa sunnat dan terbahagi 
kepada beberapa jenis. Puasa-puasa sunnat adalah satu ibadah yang 
besar keutamaannya. Rasulullah s.a.w. bersabda, bahawa Allah s.w.t. 
berfirman (Hadits Qudsi): 

"Setiap amal manusia adalah untuk dirinya kecuali puasa, ia adalah 
untuk-Ku dan Aku memberi ganjaran dengan (amalan puasa itu)." 
(Rasulullah melanjutkan): "Demi Allah yang jiwa Muhammad berada di 
tangan-Nya, bau mulut orang yang berpuasa adalah lebih harum di 
sisi Allah dibanding wangian kasturi." [Sahih: Dikeluarkan oleh Muslim 
dalam Shahihnya, hadits no: 1151 (Kitab al-Siyam, Bab keutamaan 
berpuasa)] 

Selain hadits di atas, terdapat banyak hadits lain yang menerangkan 
keutamaan puasa sunnat. Para pembaca bisa melihat kitab al-Shahih 
al-Musnad min Fadhail al-Amal susunan Syaikh Ali bin Muhammad 
al-Maghribi (Dar Ibn 'Affan, Riyadh, 2000). Di antara jenis puasa 
sunnat ialah puasa enam hari pada bulan Syawal. Puasa sunnat 
inilah yang akan saya kupas dalam risalah ini. 

Dalil Puasa Sunnat Enam Syawal 

Dalilnya ialah hadits Rasulullah s.a.w.: 

aljj) OIS”" Jl y y y 

“Barangsiapa yang telah berpuasa Ramadhan dan kemudian dia 
mengikutkannya dengan puasa enam hari dari bulan Syawwal, maka 
dia seperti orang yang berpuasa selama satu tahun.” [Sahih: 
Dikeluarkan oleh Muslim dalam Shahihnya, hadits no: 1164 (Kitab al- 
Siyam, Bab disunnatkan berpuasa enam hari dari bulan Syawal)] 

Darjat Hadits Puasa Sunnat Enam Syawal 

Hadits yang menjadi dalil puasa sunnat enam hari di bulan Syawal 
adalah sahih sebagaimana yang diriwayatkan oleh Imam Muslim 
dalam kitab sahihnya. Ada segelintir orang yang meragukan 
kesahihan hadits ini. Keraguan tersebut adalah sia-sia kerana hadits 
ini diriwayatkan dari beberapa sahabat dan memiliki banyak jalan 
periwayatan. Syaikh Abdullah bin Abdul Rahman al-Bassam 
menjelaskan: 

"Hadits ini nyata kesahihannya, ia datang dengan tiga jalan 

periwayatan selain jalan di atas (yang dikemukakan oleh Imam 
Muslim). Ia juga diriwayatkan oleh Ahmad, Abu Daud, al-Tirmizi 
dengan tiga wajah (yang berlainan) sehingga dikatakan: 
Sesungguhnya ia adalah hadits mutawatir. Ini kerana al-Dimyathi 
telah menghimpun semua jalan periwayatan hadits ini dan sanadnya 
dari dua puluh orang perawi, kebanyakan mereka hafiz dan thiqat." 
[Taudhih al-Ahkam min Bulugh al-Maram (Maktabah al-Asri, Mekah, 
2003), jld. 3, ms. 533] 

Hukum Puasa Sunnat Enam Syawal 

Hukumnya adalah sunnat sebagaimana jelas Syaikh Abdullah al- 
Bassam: "Disunnatkan berpuasa enam hari (dibulan Syawal), ini 
merupakan mazhab al-Salaf dan al-Khalaf serta jumhur ilmuan, 
termasuklah Imam Abu Hanifah, Imam al-Syafi'e dan Imam Ahmad." 
[Taudhih cd-Ahkam, jld. 3, ms. 533] 

Bilakah Dimulakan Puasa Sunnat Enam Syawal? 

Puasa sunnat enam Syawal paling awal dimulakan pada 2 Syawal. Ini 
kerana tarikh 1 Syawal adalah hari Aidil Fitri dan kita dilarang dari 
berpuasa pada hari tersebut. Abu Sa id al-Khudri berkata: "Nabi 
s.a.w. melarang puasa pada hari (Aidil) Fitri dan (Aidil) Adha." [Sahih: 
Dikeluarkan oleh al-Bukhari dalam Shahihnya, hadits no: 1991 
(Kitab al-Shaum, Bab berpuasa pada hari Aidil Fitri).] 

Bagaimana Melaksanakan Puasa Sunnat Enam Syawal? 

Syarat dan adab bagi puasa sunnat enam hari dibulan Syawal sama 
seperti puasa wajib pada bulan Ramadhan. Hanya saja ia boleh 
dilakukan dengan tidak berurutan atau terus menerus asalkan 
jumlah enam hari sebelum berakhirnya bulan Syawal. Kerana 
Rasulullah s.a.w. menganjurkan puasa sunnat enam hari ini secara 
umum tanpa memberi ketentuan hari-harinya sehingga dipahami 
bahwa puasa enam tersebut boleh dilaksanakan pada hari mana saja 
asalkan masih dalam bulan Syawal . 

akan tetapi lebih afdhal disegerakan pelaksanaan puasa enam Syawal 
berdasarkan keumuman firman Allah s. w. t.: "Dan segeralah kamu 
kepada (mengerjakan amal-amal yang baik untuk mendapat) 
keampunan dari Tuhan kamu, dan (ke arah mendapatkan) Syurga 
yang bidangnya seluas segala langit dan bumi yang disediakan bagi 
orang-orang yang bertagwa." [Surah Ali Imran 3: 133] 

Tidak Ada Hari Raya Selepas Puasa Sunnat Enam Syawal 

Sebahagian orang ada yang menyambut Hari Raya pada 1 Syawal 
dengan perasaan hambar dan kekosongan. Bagi mereka, Hari Raya 
yang memiliki arti sambutan dan kegembiraan sepenuhnya ialah 
pada hari selepas mereka menggenapkan puasa sunnat enam Syawal. 

Ini adalah satu bid ah yang mungkar. Hari perayaan keagamaan 
dalam Islam hanya dua, yaitu Hari Raya Iedul Fitri dan Hari Raya 
ledui Adha. Dua hari ini bukanlah sesuatu yang dibuat-buat manusia 
tetapi disyari'at oleh tuhan yang mencipta manusia, yakni Allah 
s.w.t.. Rasulullah s.a.w. bersabda: "Sesungguhnya Allah telah 
mengantikan untuk kalian dua perayaan yang lebih baik dari 
perayaan (zaman jahiliyah),yaitu Hari Raya Iedul Adha dan Iedul Fitri." 
[Sahih: Dikeluarkan oleh Abu Daud dan dinilai sahih oleh al-Albani 
dalam Shahih Sunan Abu Daud, hadits no: 1134 (Kitab al-Shalat, 

Bab shalat dua hari raya)] 

Oleh itu hari perayaan keagamaan dalam Islam hanya dua, Hanya 
pada dua hari inilah kita menyambut dengan penuh kegembiraan 
kerana ia disyari'atkan oleh Allah s.w.t.. Tidak ada hari perayaan 
setelah genapnya puasa sunnat enam hari dibulan Syawal. 

Melaksanakan Puasa Sunnat Enam Syawal Sebelum Mengqadha 
Puasa Ramadhan 

Ada perbedaan pendapat di kalangan para ulama, dibolehkan 
berpuasa sunnat enam Syawal jika seseorang itu memiliki hutang 
puasa Ramadhan yang belum diqadhanya? 


Pendapat Pertama: 

Membolehkannya berdasarkan dalil bahawa Aisyah 
radhiallahu 'anha pernah mengakhirkan hutang puasa Ramadhan 
yang perlu diqadhanya hingga ke bulan Sya'ban yang akan datang. 
Aisyah berkata: "Aku memiliki hutang puasa bulan Ramadhan. Aku 
tidak mampu mengqadhanya kecuali pada bulan Sya'ban kerana sibuk 
(melayani) Rasulullah s.a.w.” [Sahih: Dikeluarkan oleh Muslim dalam 
Shahihnya, hadits no: 1146 ( Kitab al-Siyam, Bab mengqadha puasa 
Ramadhan pada 

bulan Syawal). Dalam Shahih al-Bukhari, hadits no: 1950, penjelasan 
"kerana sibuk melayai Rasulullah' ialah penjelasan salah seorang 
perawi hadits yangbernama Yahya bin Sa id.] 

Para ilmuan yang mengemukakan pendapat pertama mengambil 
kesimpulan bahwa tidak mungkin isteri Rasulullah, yakni Aisyah, 

tidak melaksanakan puasa sunnat enam Syawal. Pasti beliau 
melaksanakannya dan tindakan beliau yang mengqadha puasa 
Ramadhan pada bulan Sya'ban menunjukkan dibolehkan berpuasa 
sunnat enam Syawal sekali pun seseorang itu memiliki hutang puasa 
Ramadhan. 

Juga karena mengqadha puasa merupakan wajib muwassa' 
yaitu suatu kewajiban yang boleh dilakukan dalam waktu yang luas 
dan tidak harus segera dikerjakan. 

Pendapat Kedua: 

Tidak boleh puasa syawal sebelum mengqadha puasa 
ramadhan. Hal ini berdasarkan hadits yang menganjurkan puasa 
sunnat enam Syawal setelah melakukan puasa ramadhan. Hadits 
tersebut berbunyi: "Barangsiapa yang berpuasa Ramadhan kemudian 
dia mengiringinya dengan enam hari dari bulan Syawal maka itu 
seperti berpuasa sepanjang tahun. " 

Rasulullah s.a.w. mensyaratkan "berpuasa Ramadhan" terlebih 
dahulu, kemudian barulah "mengiringinya dengan enam hari dari 
bulan Syawal". Ini menunjukkan puasa sunnat enam Syawal hanya 
dilaksanakan sesudah seseorang itu menggenapkan puasa 
Ramadhannya. Jika ada puasa Ramadhan ditinggalkan, ia perlu 
diqadha terlebih dahulu. Kemudian barulah diiringi dengan puasa 
sunnat enam Syawal. 

Pendapat yang rajih (kuat) ialah pendapat pertama kerana alas an 
mereka yang cukup kuat, hanya sajasebaiknya seseorang segera 
membayar hutangnya sehingga ia segera terbebas dari kewajiban 
yang dipikulnya. 

Sumber: Pedoman Puasa (Thinker's Library, Kuala Lumpur, 1 996), ms. 
136-137, fiqh-sunnah. blogspot. com 

